ᱯᱟᱭᱤᱠᱜᱟᱪᱷᱟ ᱩᱯᱚᱡᱮᱞᱟ

ᱯᱟᱭᱤᱠᱜᱟᱪᱷᱟ ᱫᱚ ᱵᱟᱝᱞᱟᱫᱮᱥ ᱨᱮ ᱢᱮᱱᱟᱜ ᱠᱷᱩᱞᱱᱟ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱹᱝ ᱩᱯᱚᱡᱮᱞᱟ ᱠᱟᱱᱟ ᱾

 ᱥᱮᱫᱟᱭ ᱠᱟᱛᱷᱟ 
᱑᱙᱗᱑ ᱥᱮᱨᱢᱟ ᱨᱮᱱᱟᱜ ᱔ ᱡᱩᱞᱟᱭ ᱯᱟᱭᱤᱠᱜᱽᱟᱪᱷᱟ ᱩᱯᱚᱡᱮᱞᱟ ᱨᱮᱱᱟᱜ ᱢᱟᱨᱟᱝ ᱵᱟᱡᱟᱨ ᱠᱚᱯᱤᱞᱢᱩᱱᱤ ᱵᱟᱡᱟᱨ ᱨᱮᱱᱟᱜ ᱨᱟᱭᱵᱟᱦᱟᱫᱩᱨ ᱵᱤᱱᱚᱫᱽ ᱵᱤᱦᱥᱨᱤᱭᱟᱜ ᱚᱲᱟᱜ ᱨᱮ ᱚᱱᱟ ᱚᱠᱛᱚ ᱨᱥᱡᱟᱠᱟᱨᱟ ᱠᱚᱣᱟᱜ ᱠᱮᱢᱯ ᱵᱟᱹᱭᱥᱟᱹᱣ ᱞᱮᱱᱟ ᱾ ᱑᱙᱗᱑ ᱥᱮᱨᱢᱟ ᱨᱮᱱᱟᱜ ᱖ ᱰᱤᱥᱮᱢᱵᱚᱨ ᱨᱟᱡᱟᱠᱟᱨ ᱠᱚᱣᱟᱜ ᱚᱱᱟ ᱠᱮᱢᱯ ᱫᱚᱠᱷᱚᱞ ᱞᱟᱹᱜᱤᱫ ᱛᱮ ᱯᱮ ᱢᱟᱦᱟ ᱞᱟᱹᱲᱦᱟᱹᱭ ᱦᱩᱭ ᱟᱠᱟᱱᱟ ᱾ ᱞᱟᱹᱲᱦᱟᱹᱭ ᱦᱩᱭᱩᱜ ᱚᱠᱛᱚᱨᱮ ᱠᱚᱢᱟᱱᱰᱟᱨ ᱨᱚᱦᱚᱢᱢᱚᱛ ᱩᱞᱞᱟᱦᱚ ᱫᱟᱫᱩ ᱟᱨ ᱥᱟᱶᱛᱮ ᱨᱤᱱᱤᱡᱠᱚ ᱤᱭᱩᱱᱩᱥ ᱟᱞᱤ, ᱥᱚ, ᱢᱚ, ᱵᱟᱵᱚᱨ ᱟᱞᱤ, ᱟᱵᱩᱞᱠᱟᱞᱟᱢ ᱟᱦᱟᱛ, ᱥᱟᱦᱟᱡᱟᱛ ᱦᱚᱥᱮᱱ ᱵᱟᱪᱪᱷᱩ ᱟᱨ ᱞᱟᱹᱲᱦᱟᱹᱭ ᱥᱚᱦᱤᱫᱽ ᱠᱷᱚᱠᱟ ᱨᱟᱡᱟᱠᱟᱨ ᱠᱚᱣᱟᱜ ᱚᱱᱟ ᱠᱮᱢᱯ ᱫᱚᱠᱷᱚᱞ ᱞᱟᱹᱜᱤᱫ ᱛᱮ ᱥᱟᱲᱟᱥᱤ ᱚᱵᱷᱤᱡᱟᱱ ᱠᱚ ᱪᱟᱞᱟᱣ ᱟᱠᱟᱫᱟ ᱾ ᱚᱱᱟ ᱞᱟᱹᱲᱦᱟᱹᱭ ᱛᱮ ᱑᱕᱓ ᱜᱚᱴᱟᱝ ᱦᱚᱲ ᱡᱤᱣᱤᱠᱚ ᱟᱞᱟᱭ ᱟᱠᱟᱫᱟ ᱾ ᱙ ᱰᱤᱥᱮᱢᱵᱚᱨ ᱞᱟᱹᱲᱦᱟᱹᱭ ᱢᱩᱪᱟᱹᱫ ᱟᱠᱟᱱᱟ ᱾ ᱖ ᱱᱚᱵᱷᱮᱢᱵᱚᱨ ᱑᱙᱘᱒ ᱥᱮᱨᱢᱟ ᱯᱨᱚᱥᱟᱥᱚᱱ ᱯᱟᱭᱤᱠᱜᱽᱟᱪᱷᱟ ᱩᱯᱚᱡᱮᱞᱟ ᱦᱩᱭ ᱟᱠᱟᱱᱟ ᱾

 ᱧᱩᱛᱩᱢ ᱠᱟᱛᱷᱟ 
ᱥᱚᱨᱚᱞ ᱠᱷᱟᱱ ᱡᱟᱦᱟᱸ ᱮᱞᱟᱠᱟ ᱨᱮᱜᱮᱭ ᱛᱟᱦᱮᱱᱟ ᱚᱱᱟ ᱮᱞᱟᱠᱟᱜᱮ ᱟᱭᱟᱜ ᱠᱟᱹᱢᱤ ᱜᱩᱱᱟᱸᱛᱮ ᱚᱱᱟᱜᱮ ᱧᱩᱛᱩᱢ ᱦᱤᱱᱦᱟᱹ ᱩᱛᱟᱨᱟ᱾ ᱡᱟᱦᱟᱫᱚ ᱰᱟᱝᱜᱽᱨᱟ ᱫᱚᱦᱚ ᱡᱟᱜᱟᱫᱚ "ᱜᱳᱯᱟᱞᱯᱩᱨ", ᱜᱟᱝᱨᱟ ᱠᱚ ᱰᱟᱹᱵᱽᱨᱟᱹ ᱞᱟᱹᱜᱤᱫ ᱡᱟᱦᱟᱸ ᱜᱷᱟᱴ ᱜᱚᱥᱟᱞᱥ ᱚᱱᱟ ᱫᱚ "ᱜᱷᱳᱥᱟᱞ", ᱜᱚᱫᱟᱭᱯᱩᱨ ᱮᱞᱟᱠᱟ ᱡᱟᱦᱟᱸ ᱨᱮ ᱰᱟᱹᱠᱟᱹᱛ ᱨᱤᱨᱩᱫᱨᱮ ᱥᱮᱱᱟᱠᱚ ᱩᱠᱩᱠᱩᱲᱩ ᱠᱚ ᱜᱩᱲᱫᱟᱹᱣ ᱥᱮᱱᱞᱮᱱ ᱚᱱᱟ ᱡᱟᱜᱟᱫᱚ "ᱜᱚᱲᱟᱜᱚᱲᱤ" ᱧᱩᱛᱩᱢ ᱨᱮᱜᱮ ᱦᱤᱱᱦᱟᱹᱼᱟ ᱾ ᱯᱨᱟᱥᱟᱫᱽ ᱨᱮᱱ ᱵᱟᱱᱫᱤᱠᱚᱣᱟᱜ ᱛᱟᱦᱮᱱ ᱡᱟᱜᱟ ᱫᱚ "ᱵᱟᱱᱫᱤᱠᱟᱴᱤ" ᱯᱨᱟᱥᱟᱫᱽ ᱨᱮᱱᱟᱜ ᱵᱟᱛᱤᱠᱚ ᱡᱤᱞ ᱞᱟᱹᱜᱤᱫ ᱛᱮ ᱠᱟᱹᱢᱤ ᱦᱚᱲᱠᱚ ᱡᱟᱦᱟᱸ ᱮᱞᱟᱠᱟ ᱨᱮᱠᱚ ᱛᱟᱦᱮᱠᱟᱱᱟ ᱚᱱᱟᱫᱚ "ᱵᱟᱛᱤᱠᱷᱟᱞᱤ", ᱫᱟᱨᱮᱼᱨᱮ ᱫᱮᱡᱽ ᱠᱟᱛᱮᱜ ᱯᱟᱭᱤᱠᱼᱵᱚᱨᱠᱚᱱᱫᱟᱠᱚ ᱵᱤᱣᱴᱤᱠᱚ ᱮᱢᱮᱫ ᱠᱟᱱ ᱛᱟᱦᱮᱱᱛᱮ ᱱᱤᱭᱟᱹ ᱮᱞᱚᱠᱟ ᱫᱚ "ᱯᱟᱭᱤᱠᱜᱟᱪᱷᱟ" ᱟᱨ ᱚᱝᱛᱮᱜᱮ ᱱᱤᱭᱟᱹ ᱯᱟᱭᱤᱠᱜᱟᱪᱷᱟ ᱧᱩᱛᱩᱢ ᱫᱚ ᱦᱮᱡ ᱟᱠᱟᱱᱟ ᱾

 ᱱᱟᱜᱟᱢ 
ᱠᱷᱩᱞᱱᱟ ᱥᱚᱫᱚᱨ ᱠᱷᱚᱱ ᱖᱕ ᱵᱚᱨᱜᱚ ᱠᱤᱞᱳᱢᱤᱴᱟᱨ ᱥᱟᱺᱜᱤᱧ ᱫᱟᱹᱠᱷᱤᱱ ᱱᱟᱠᱷᱟ ᱨᱮ ᱱᱤᱭᱟᱹ ᱩᱯᱚᱡᱮᱞᱟ ᱫᱚ ᱢᱮᱱᱟᱜᱼᱟ ᱾ ᱯᱟᱭᱤᱠᱜᱽᱟᱪᱷᱟ ᱩᱯᱚᱡᱮᱞᱟ ᱨᱮᱱᱟᱜ ᱥᱩᱢᱩᱝ ᱫᱚ ᱓᱘᱓.᱑᱕ ᱵᱚᱨᱜᱚ ᱠᱤᱞᱳᱢᱤᱴᱟᱨ ᱠᱟᱱᱟ ᱾ ᱱᱤᱭᱟᱹ ᱨᱮᱱᱟᱜ ᱩᱛᱟᱹᱨ ᱫᱚ ᱥᱟᱛᱠᱷᱤᱨᱟ ᱦᱚᱱᱚᱛ ᱨᱮᱱᱟᱜ ᱛᱟᱞᱟ ᱩᱯᱚᱡᱮᱞᱟ, ᱯᱩᱨᱩᱵᱽ ᱫᱚ ᱵᱟᱴᱤᱭᱥᱜᱷᱟᱴᱟ ᱩᱯᱚᱡᱮᱞᱟ ᱟᱨ ᱫᱟᱠᱳᱯ ᱩᱯᱚᱡᱮᱞᱟ, ᱯᱩᱪᱷᱤᱢ ᱫᱚ ᱥᱟᱛᱠᱷᱤᱨᱟ ᱦᱚᱱᱚᱛ ᱨᱮᱱᱟᱜ ᱟᱥᱟᱥᱩᱱᱤ ᱩᱯᱚᱡᱮᱞᱟ ᱟᱨ ᱠᱟᱞᱤᱜᱚᱸᱡᱽ ᱩᱯᱚᱡᱮᱞᱟ ᱢᱮᱱᱟᱜᱼᱟ ᱾

 ᱯᱚᱨᱥᱟᱥᱚᱱᱤᱠ ᱮᱞᱟᱠᱟᱠᱚ 
ᱤᱭᱩᱱᱤᱭᱚᱱᱠᱚ
ᱦᱚᱨᱤᱰᱷᱟᱞᱤ ᱤᱭᱩᱱᱤᱭᱚᱱ
ᱜᱚᱲᱟᱭᱡᱷᱟᱞᱤ ᱤᱭᱩᱱᱤᱭᱚᱱ
ᱠᱚᱯᱤᱞᱢᱩᱱᱤ ᱤᱭᱩᱱᱤᱭᱚᱱ
ᱞᱚᱛᱟ ᱤᱭᱩᱱᱤᱭᱚᱱ
ᱫᱮᱞᱩᱴᱤ ᱤᱭᱩᱱᱤᱭᱚᱱ
ᱞᱚᱥᱠᱚᱨ ᱤᱭᱩᱱᱤᱭᱚᱱ
ᱜᱚᱫᱟᱭᱯᱩᱨ ᱤᱭᱩᱱᱤᱭᱚᱱ
ᱨᱟᱲᱩᱞᱤ ᱤᱭᱩᱱᱤᱭᱚᱱ
ᱪᱟᱸᱫᱠᱷᱟᱞᱤ ᱤᱭᱩᱱᱤᱭᱚᱱ
ᱥᱚᱞᱟᱫᱟᱞᱟ ᱤᱭᱩᱱᱤᱭᱚᱱ

 ᱱᱟᱹᱭ ᱱᱟᱞᱟᱠᱚ 
ᱯᱟᱭᱤᱠᱜᱽᱟᱪᱷᱟ ᱩᱯᱚᱡᱮᱞᱟ ᱨᱮ ᱢᱮᱱᱟᱜᱼᱟ ᱧᱩᱛᱩᱢᱟᱱ ᱟᱭᱢᱟᱜᱟᱱ ᱜᱮ ᱾ ᱚᱱᱟ ᱛᱮᱞᱟᱨᱮ ᱦᱩᱭᱩᱜ ᱠᱟᱱᱟ
ᱥᱤᱵᱽᱥᱟ ᱜᱟᱰᱟ
ᱠᱚᱯᱚᱛᱟᱡᱷᱚ ᱱᱟᱹᱭ
ᱫᱷᱚᱫᱽᱨᱟ ᱜᱟᱰᱟ
ᱫᱮᱞᱩᱛᱤ ᱜᱟᱰᱟ

 ᱥᱤᱠᱷᱱᱟᱹᱛ 
ᱠᱚᱯᱚᱛᱟᱠᱷᱤ ᱢᱟᱫᱫᱷᱚᱢᱤᱠ ᱵᱤᱫᱫᱟᱞᱚᱭ
ᱠᱮᱼᱰᱤᱼᱮᱥ ᱢᱟᱫᱫᱷᱚᱢᱤᱠ ᱵᱤᱫᱫᱟᱞᱚᱭ
ᱞᱚᱠᱷᱤᱛᱚᱞᱟ ᱞᱚᱞᱮᱡᱤᱭᱟᱴ ᱤᱥᱠᱩᱞ, ᱞᱚᱠᱷᱤᱛᱚᱞᱟ
ᱤᱼᱥᱤᱼᱰᱤ ᱠᱤᱱᱰᱟᱨ ᱜᱟᱨᱰᱮᱱ,ᱜᱚᱡᱟᱞᱤᱭᱟ
ᱯᱷᱟᱛᱮᱢᱟ ᱠᱤᱱᱰᱟᱨ ᱜᱟᱨᱰᱮᱱ ᱤᱥᱠᱩᱞ, ᱞᱚᱠᱷᱤᱛᱚᱞᱟ

 ᱫᱷᱚᱱ ᱫᱩᱨᱤᱵᱽ ᱠᱚ 
ᱯᱟᱭᱤᱠᱜᱽᱟᱪᱷᱟ ᱩᱯᱚᱡᱮᱞᱟ ᱨᱮᱱ ᱦᱚᱲᱠᱚ ᱠᱨᱤᱥᱤ ᱠᱟᱹᱢᱤ ᱨᱮᱜᱮ ᱡᱟᱹᱥᱛᱤᱠᱚ ᱟᱸᱥᱚᱜᱼᱟ ᱾ ᱱᱚᱸᱰᱮᱱᱟᱜ ᱟᱹᱰᱤ ᱜᱟᱱ ᱡᱚᱢᱤᱨᱮᱜᱮ ᱢᱤᱫ ᱫᱷᱟᱣᱜᱟᱱ ᱟᱵᱟᱫ ᱦᱩᱭᱩᱜᱼᱟ ᱾ ᱚᱱᱟ ᱵᱮᱜᱚᱨᱦᱚᱸ ᱤᱪᱟᱹᱜ ᱦᱟᱠᱩ ᱵᱟᱜᱽᱫᱟ ᱤᱪᱟᱹᱜ ᱦᱟᱠᱩ ᱠᱚ ᱟᱵᱟᱫ ᱠᱚᱣᱟ ᱾ ᱯᱨᱚᱫᱷᱟᱱ ᱠᱨᱤᱥᱤ ᱫᱚ ᱦᱩᱭᱩᱜ ᱠᱟᱱᱟ ᱦᱩᱲᱩ, ᱟᱞᱩ ᱟᱨ ᱟᱲᱟᱜᱼᱥᱟᱠᱟᱢ ᱾
ᱟᱨᱦᱚᱸ ᱥᱮᱫᱟᱭ ᱱᱟᱠᱷᱟᱫᱚ ᱛᱤᱞᱢᱤᱧ, ᱛᱩᱲᱤ, ᱟᱹᱠᱷᱠᱚ ᱦᱚᱸᱠᱚ ᱟᱵᱟᱫᱮᱜ ᱠᱟᱱᱛᱥᱦᱮᱱᱟ᱾ ᱟᱨᱦᱚᱸ ᱧᱟᱢᱚᱜᱼᱟ, ᱩᱞ, ᱠᱟᱱᱴᱷᱟᱲ, ᱱᱟᱲᱠᱮᱞ, ᱠᱟᱭᱨᱟ, ᱞᱤᱪᱩ, ᱠᱩᱫᱽ, ᱡᱟᱹᱱᱩᱬ, ᱥᱟᱯᱲᱤ ᱥᱟᱶ ᱟᱨᱦᱚᱸ ᱟᱭᱢᱟ ᱞᱮᱠᱟᱱ ᱡᱚᱠᱚ ᱾

 ᱧᱩᱛᱩᱢᱟᱱ ᱦᱚᱲᱠᱚ 
ᱡᱟᱯᱷᱚᱨ ᱟᱣᱞᱤᱭᱟ (ᱯᱩᱨ ᱥᱟᱦᱮᱵᱽ)
ᱥᱟᱢᱥᱩᱨ ᱨᱚᱦᱚᱢᱟᱱ (ᱥᱟᱵᱮᱠ ᱮᱢᱯᱤ)
ᱚᱫᱫᱷᱚᱠᱷ ᱥᱟᱦᱚ ᱢᱩᱦᱟᱢᱢᱚᱫ ᱨᱟᱦᱩᱞ ᱠᱩᱫᱫᱩᱥ
ᱨᱟᱭ ᱥᱟᱦᱮᱵᱽ ᱵᱤᱱᱚᱫ ᱵᱤᱦᱥᱨᱤ
ᱯᱨᱚᱯᱷᱩᱞᱞᱚ ᱪᱚᱱᱫᱨᱚ ᱨᱟᱭ

 ᱟᱨᱦᱚᱸ ᱧᱮᱞ 
ᱠᱷᱩᱞᱱᱟ ᱠᱷᱚᱸᱰ
ᱠᱷᱩᱞᱱᱟ ᱦᱚᱱᱚᱛ
ᱵᱟᱝᱞᱟᱫᱮᱥ ᱨᱮᱱᱟᱜ ᱩᱯᱚᱡᱮᱞᱟᱠᱚ
 ᱵᱟᱨᱦᱮ ᱡᱚᱱᱚᱲ 
 ᱯᱷᱮᱵᱟᱛ